AIŠKINAMASIS RAŠTAS

DĖL MOLĖTŲ RAJONO SAVIVALDYBĖS BIUDŽETINIŲ ĮSTAIGŲ VADOVŲ DARBO APMOKĖJIMO TVARKOS APRAŠO PATVIRTINIMO

**1. Parengto tarybos sprendimo projekto tikslai ir uždaviniai.** Projekto tikslas patvirtinti Molėtų rajono savivaldybės biudžetinių įstaigų, finansuojamų iš savivaldybės biudžeto, vadovų darbo apmokėjimo sistemą. Sprendimo projektas parengtas vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo įstatymu. Pagal Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 5 straipsnio 2 dalies nuostas savininko teises ir pareigas įgyvendinnati institucija nustato jos reguliavimo sričiai priskirtų biudžetinių įstaigų vadovų darbo apmokėjimo sistemą. Biudžetinių įstaigų vadovų darbo apmokėjimo tvarkos apraše detalizuojama pareiginės algos pastoviosios ir kintamosios dalies mokėjimo tvarka ir sąlygos, pastoviosios dalies didinimo kriterijai, priemokų ir premijų mokėjimo sąlygos ir tvarka. Tvarkos apraše nurodyta, kad konkrečius atlyginimų (pastoviosios ir kintamosios dalies, priemokų, pašalpų ) dydžius, vadovaudamasis Savivaldybės biudžetinių įstaigų vadovų darbo apmokėjimo tvarkos aprašu, nustato savivaldybės meras. Pagal Lietuvos Respublikos vietos savivaldos įstatymo20 straipsnio 2 dalies 16 punkto nuostatas meras priima į pareigas ir atleidžia iš jų biudžetinių įstaigų, išskyrus švietimo įstaigas;vadovus ; kitas funkcijas, susijusias su visų biudžetinių įstaigų vadovų darbo santykiais, Darbo kodekso ir kitų teisės aktų nustatyta tvarka įgyvendina pats.

**2. Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio, 4 dalis. Lietuvos Respublikos valstybės ir savivaldybių įstaigų darbuotojų darbo apmokėjimo įstatymas.

**3. Galimos teigiamos ir neigiamos pasekmės priėmus siūlomą tarybos sprendimo projektą** .Priėmus šį sprendimą atsiras pagrindas įgyvendinti ir taikyti Lietuvos Respublikos valstybės ir savivaldybių įstaigų darbuotojų darbo apmokėjimo įstatymo normas. Neigiamų pasekmių nenumatoma.

**4. Priemonės sprendimui įgyvendinti**. Priėmus sprendimo projektą, bus rengiami mero potvarkiai “Dėl biudžetinių įstaigų vadovų atlyginimų pastoviosios dalies nustatymo“.

**5. Lėšų poreikis ir jų šaltiniai (prireikus skaičiavimai ir išlaidų sąmatos)** . Projektui įgyvendinti papildomų lėšų nereikės. Biudžetinių įstaigų biudžetuose numatytos lėšos.

**6. Vykdytojai, įvykdymo terminai.** Savivaldybės administracija iki vasario 28 d. parengia mero potvarkių „Dėl biudžetinių įstaigų vadovų atlyginimų pastoviosios dalies nustatymo“ ir darbo sutarčių pakeitimo projektus.